
PËR MIRATIMIN E RREGULLORES “MBI LISTAT E KAFSHËVE DHE PRODUKTEVE, SUBJEKT I KONTROLLEVE NË PIKAT E INSPEKTIMIT KUFITAR”

Në mbështetje të nenit 102, pika 4 të Kushtetutës, si dhe në zbatim të ligjit nr. 9863, datë 28.1.2008 “Për ushqimin”, të ligjit nr. 10 465, datë 29.9.2011 “Për shërbimin veterinar në Republikën e Shqipërisë”, nenit 76 të ligjit nr. 9590, datë 27.7.2006 “Për ratifikimin e Marrëveshjes së Stabilizim-Asociimit ndërmjet Republikës së Shqipërisë dhe Komunitetit Europian dhe shteteve të tyre anëtare” dhe pikës 5 të vendimit të Këshillit të Ministrave nr. 463, datë 5.7.2006 “Për miratimin e planit kombëtar për zbatimin e Marrëveshjes së Stabilizim-Asociimit”, të ndryshuar, 

URDHËROJ:

1. Miratimin e rregullores “Mbi listat e kafshëve dhe produkteve, subjekt i kontrolleve në pikat e inspektimit kufitar”, si dhe shtojcat I dhe II, bashkëlidhur kësaj rregulloreje.
2. Ngarkohet Drejtoria e Politikave të Sigurisë Ushqimore dhe Mbrojtjes së Konsumatorit, Drejtoria e Shërbimit Veterinar dhe Autoriteti Kombëtar i Ushqimit për zbatimin e këtij urdhri.
 Ky urdhër hyn në fuqi me botimin në Fletoren Zyrtare.

